പീഡനശ്രമം ചെറുത്ത യുവതിക്ക് ക്രൂരമര്ദനം മലപ്പുറം: കൊണ്ടോട്ടിയില് പീഡനശ്രമം ശ്രമം ചെറുത്ത യുവതിക്കുനേരേ അതിക്രൂരമായ ആക്രമണം. കല്ലുകൊണ്ടുള്ള ഇടിയേറ്റ് യുവതിയുടെ തലയ്ക്ക് ഗുരുതര പരുക്കേറ്റിട്ടുണ്ട്. വഴിയിലൂടെ നടന്നുപോകുകയായിരുന്ന യുവതിയെ ബലമായി പിടിച്ചുകൊണ്ടുപോവുകയായിരുന്നെന്നാണ് നിഗമനം. ചെറുത്തപ്പോള് ക്രൂരമായി ആക്രമിച്ചു. രക്ഷപ്പെട്ടോടിയ പെണ്കുട്ടിയെ ശരീരമാസകലം ഗുരുതര പരുക്കോടെ അവശനിലയില് വാഴത്തോപ്പിലാണ് നാട്ടുകാര് കണ്ടെത്തിയത്. താലൂക്ക് ആശുപത്രിയില് എത്തിച്ച് പ്രാഥമിക ചികിത്സ നല്കിയ ശേഷം യുവതിയെ കോഴിക്കോട് മെഡിക്കല് കോളജ് ആശുപത്രിയിലേക്ക് മാറ്റി. പ്രദേശവാസിയായ പ്രതിക്കായി പോലീസ് തെരച്ചില് തുടരുന്നു. പീഡന ശ്രമത്തെക്കുറിച്ച് പെണ്കുട്ടിതന്നെയാണ് പോലീസിന് മൊഴി നല്കിയത്. പ്രതിയുടേതെന്ന് സംശയിക്കുന്ന ഒരു ചെരുപ്പ് വാഴത്തോട്ടത്തില്നിന്ന് കണ്ടെടുത്തിട്ടുണ്ട്.